Turgeliai
Turgeliai – miestelis Šalčininkų rajono savivaldybėje, 20 km į šiaurės rytus nuo Šalčininkų. Seniūnijos centras, 2 seniūnaitijos. Yra Turgelių Švč. Mergelės Marijos Ėmimo į dangų bažnyčia (nuo 1837 m.), Turgelių koplyčia (1850 m.), 2 gimnazijos (Turgelių Aistuvos gimnazija ir P. K. Bžostovskio gimnazija, su kraštotyros muziejumi), biblioteka, ambulatorija, paštas (LT-17044). Piečiau miestelio prateka Merkys, stūkso Turgelių piliakalnis. Didžioji dalis gyventojų yra lenkai. Turgeliuose susikerta rajoniniai keliai:  3909  Didieji Baušiai–Akmenynė–Turgeliai   3937  Jašiūnai–Turgeliai–Tabariškės   5202  Rudamina–Turgeliai   5213  Medininkai–Laibiškės–Turgeliai 